钦定古今图书集成/方舆汇编/职方典/第1309卷 > 广州府祠庙考一 府志
## 钦定古今图书集成/方舆汇编/职方典/第1309卷 > 广州府祠庙考一 府志

本府。〈南海、番禺二县附郭。〉

风云雷雨山川坛　旧在清水濠，今盖蓬厂致祭。

社稷坛　在城西北

城隍庙　在内城东

乡厉坛　一在南海县石头堡。一在叠㴦堡南泉观音庙　在佛山堡莺冈前建平畴中，四路通达。踞村上游，望之有郁葱之气，名为“莲花地” 云。又一在汾水石南擎庵。

三界庙　在城西十二铺。

关帝庙　在佛山堡汾水河旁，广州府知府刘士芳重修。一在协天里，康熙十一年，奉督院金示，准将驻防废衙门改建，徐藩司颁衔。一在盐步司前。海面有石龙，凡过舫虔祷，可保利涉。有《重修碑记》。庙后有“青云路。” 一在大圃，吴、叶二姓孔道时尸祝，其馀各乡庙宇，细小未备。

三公庙　在沙坑冈上，当孔道。

五显庙　一在盐步村，有碑记。一在蚬冈山南堡。

天妃庙　一在叠㴦海边。一在太平门外洪圣王庙侧。一在瓦窑村河旁。一在太圃谭边村前冈顶。其馀各村庙宇，细小未备。一在佛山栅下铺河边。

洪圣大王庙　在太平门外复古桥，有碑记。一在盐步堡南井村。一在三江司。其馀各村庙宇，细小未备。

华光庙　在太平门外杨仁里。一在佛山堡观音堂铺涌边。祀五显神，有碑记。

真武庙　在叠㴦圣堂墟。万历乙丑，通堡士民重修。长史庞尚龙《碑记》。祀田二十亩。

岳庙　按《一统志》：在平洲堡，今改为五斗口巡司。

临海庙　在海边。都御史庞尚鹏重修。

南越王庙　按《一统志》在南海县北，祀汉南越王赵佗。

龙龟庙　在麻奢，自唐、宋最为灵感，乡人岁轮供祀。

虞翻庙　，按《一统志》在南海县西北三里。翻尝为孙权骑都尉，以数谏徙交州。

浮丘祠　在县治西门外一里。旧传，周浮丘公曾游其地，晋葛洪炼丹于此。有珊瑚井，岁久没为民居。大学士赵志皋，明万历八年由侍读出为清军使者，询得其实，遂辟而招之。建朱明馆以奉浮丘葛仙。又建晚沐堂、大雅堂、紫烟楼、听笙亭、挹袖轩。郡中词臣骚客，结社觞咏其间。至二十九年，督税太监李凤复辟地创庙宇，改为广仁观，贮《道藏》十二函记，幅员三十馀亩。李忠简公祠　在都司后街，原在西察院右。万历辛丑，以其地广税盐公署，提学副使袁茂英特徙建于此，仍捐金落成，有司春秋致祭。崔清献公祠　在县学内东南，祀宋丞相崔与之，春秋致祭。

王阳明先生祠　在朝天街旧北隅社学，奉两广总留新建伯王守仁春、秋致祭。万历四十七年，巡按王命璿重修。崇祯四年，总制王业浩复修。

灵应祠　在佛山乡，奉元武上帝，每年春秋致祭。原有各姓舍地田塘，万历三十三年丈过，实税六十八亩。讨贼义士梁广、梁茂善、霍伯仓、梁厚积、霍佛儿、伦逸森、梁睿浩、冼浩通、梁存庆、何焘凯、冼胜禄、梁敬亲、梁裔坚、伦逸安、谭履祯、梁裔诚、梁颛、梁彝甫、冼光、何文鉴、霍宗礼、陈靖等凡二十二人，以捍御王萧养有功，乡民并尸祝之。崇祯八年乡绅李敬问重修，何、蔡、邹、李各姓佐之。崇祯十四年邑尚书李待问重修。

韩公祠　：在西樵山。士民以祀总督都御史韩雍。

督爱祠　在县左。士民为本县知县蒋汝瑚建。陈尚书祠　在光孝街。总督陈瑞有功德于民。

公建一坊，为绅衿讲读《圣谕》之所。

文昌阁　一在大圃村前，下流为吴族“文风” 之砥柱。一在沙头乡。

“靖南王生祠　，士民建，筑在油栏门外河边。” “李督院生祠　” ，士民建，筑在佛山堡汾水头。“雄镇祠　，在城西第二铺。万历三十三年，居民呈建，以壮风水。”

文昌祠　：在佛山堡。康熙十二年，各县属绅衿士民仝建。文学陈元捷、义民卢德臣共捐祠地四亩三分。

倡义祠　在鳌头堡市步岸村，与邓冈守义祠相对。正统十四年，逆贼萧肖养作乱，义士关许实、罗永叙筑镇拒敌，血战固守，存活男妇数千馀人，保境安民有功。乡人感恩，建祠。嘉靖初，督学魏校委官修祭。后两经巡抚行查。

宋户部尚书陈显祠　在梯云堡。

宋崔清献公祠　。在季华堡。

宋观察使陈公祠　。孙进士斌，举人昇建。一在省城德宣街。一在平洲乡。一在龙山乡。

宋丞相叶颙祠　在大圃街。

宋承德郎邹公祠　在泌冲堡，副使梁建辰题。“冼氏大宗祠　” 在简村，祀始祖宋冼源盛十六世孙。康熙壬子解元懋才重修。

宋都运赵公祠　在吉利山。台祀赵师楷。楷尝平鼎安境内诸盗，乡民祀之。

宋评事梁用圭祠　在舆贤堡。

宋汇亨陈氏祠　在朝天街。宋进士陈宜所建。十一世孙知县陈三俊重修。

宋太学生陈宗祠　在简村。

方文襄公祠　在彩虹桥外。

西庄霍公祠　在西樵山，祀赠尚书霍华、尚书何端恪公。“大小宗祠　” ，在登云堡，大学士徐阶匾额。

彦诚郭公祠　在大同堡，祀光禄卿郭棐始祖恩赐“三代宗祠　” ，在兰湖里，祀郭棐始祖正父大治。

光禄卿郭公祠　在枣树里，巡按柳寅东扁曰：“道在岷峨。”

关氏宗祠　在吉利堡，为宋评事关氓、宋学士关宗哲建，尚书叶梦熊、何维柏匾额。

“区氏流光祠　” 在金瓯堡。祀知州区次颜祖。广东参议周应治题。

征贤祠　在平州乡，祀明洪武十六年，三奉诏举孝悌力田，历官旌德县尉陈守中、知县刘廷元建。

“敦孝广睦祠　” ：在张槎堡，知府庞嵩建，尚书湛若水题。

庞氏大宗、小宗祠、孝思祠、惺庵先生祠　在叠㴦堡，“俱都御史庞尚鹏建。” “荣义祠　” ，“举人庞建楫、贡士庞建彬为其义继祖建。”

义起祠　在祠之右，祀族中之无后者。尚鹏有记。

“《笃启》宗祠　” 在张槎堡。同知庞一夔建，御史林培题。

郑氏追远祠　在西隅。祀祖瑞金令翼，参政黎民表题。

“潘氏宗祠　” 在吉利堡。知州潘廷相建，尚书湛若水题。

邵氏豸史祠　在桂华堡，为赠御史邵惠康建。梁职方祠　，王阳明题。

李氏大宗敦睦祠　在佛山天官坊，祀户部尚书李待问始祖。

赠户部尚书李公永思祠　，在佛山天官坊，尚书李待问为其祖建，兵部侍郎张镜心题“封廷尉李公祠　” ，在佛山隔海坊，刑部员外李陞问为其父建。

“李参军祠　” 在佛山莲塘坊，弟待问为其兄好问题。

李尚书祠　在广城纸行街，祀户部尚书李待问。

“郭氏大宗小宗” 祠　在夏㴦堡，“尚书郭尚宾建。” “陈氏大宗小宗祠　” 在泌冲堡，府尹陈锡、尚书陈绍儒建。

乡贤马中宪公祠　在城书堂里。祀知府马梦吉、督学曾化龙题。

《百岁承恩祠　》在城诗书街，巡按王以宁为岁贡封知府张继先题。

张中宪祠　在城诗书街，宪使罗之鼎为副使张守让题。

“世德祠　” ：在大圃堡。户部吴以连为其祖父题。

高中宪祠　在城靖安里，祀知府高为表。《刘氏先祠　》在东门坊。知县刘拱宸为其父封御史刘应鹏建。

《麦氏宗祠　》在城黄甲街，知府麦秀岐为其祖建。

麦氏小宗祠　在城西横街，光禄卿郭棐为“义士” 麦罾题。

王氏世德宗祠　王氏太原分司　俱在罗村，祀寺丞王学，曾祖知府陈大科，光禄卿郭棐题。“方伯祠　” 祀布政使梁廷振，在会城内西石头。节妇锺氏旌表祠　在大历堡，白沙陈先生题。陈侍御祠　旧在广城忠贤坊，祀御史陈则，督学魏浣初题并联。今建深村堡乐林庄。

显承世祠　长史庞尚龙为其祖父建。

英山祠　为祖知县庞尚鸿建。

郡马梁祠　郡马梁节尚宋荣王郡主，原居顺德西雍乡，后分居佛山，至八世孙建中、九世孙爝焯，并登科第。建祠冈子头，世祀之。

世思祠　光禄少卿陈堂，万历间建，在西园龙津桥右。得黄毕废宅，廓之为门，一亭、一厅、二楼，而厅各一楼曰“御书” ，以藏诰敕；厅曰“贻谋燕翼” ，以藏石刻小像。前厅曰“止足居” ，亭曰“南薰” ，楼之中曰“舒啸台” ，楼之西曰“藏拙窝” ，以为异日寝室庖厨毕具，而总曰“世思祠。” 参议袁昌祚为之记。祖德祠　在城西沥水卷祖地，万历间，光禄寺少卿陈堂为其四代祖建，颜其门曰“祖德” ，厅曰“孝友流芳。” 后有朱明洞、眠云阁、青樾斋、观窍亭、洗砚池、菊径诸胜，堂为之记。

卢氏大宗祠　在叠㴦堡，祀布政使卢梦阳始祖门人两广部院吴文华题。

李氏北祠　：在南海佛山堡，祀武德将军李振邦。

孔氏宗祠　在广城大新街来虹桥。祀唐岭南节度使孔戣裔孙孔承休。历朝给衣巾陪祀，匾曰“阙里名家” ，曰“天南圣裔。” 遗址尚存。明季嫡孙庠生孔尚东、尚纾、尚铉等迁叠㴦重修。霍氏祠　在南海溶州堡。祀霍文敏始祖。《符氏世祠　》在沙丸堡世科里。邑人孝廉符行壮创建。

“廖氏宗祠　” 在龙津堡良宝村。

乡厉坛　在番禺县永泰乡栖霞山下。

南海庙　在鹿步堡，邑治东南八十里扶胥口黄木湾四海之一，创自隋世。梁普通间，达摩航海来舣庙谒焉。唐天宝中，始封广利公。元和十二年，广州刺史孔戣奉诏致祭。宋康定二年，封为王。明洪武三年，始定曰“南海之神” ，遣官春秋致祭。因屡著灵异，复赐金盒黄旛，以达神贶。有司春秋二仲壬日祀之。庙貌森严，古木蓊郁，内藏古铜鼓。有波罗树，俗曰“波罗庙。” 门左有达奚司空像，祠祀之。今殿宇，平南王重加修饰，焕然若新。茭塘都板桥、冈尾、新厅各乡皆分祀之。天妃宫　，一在小东门外，一在五仙门内。莆田林氏女著灵海上。明洪武元年，征南将军廖永忠建，敕加圣号。春秋二仲月癸日，有司继《南海神》致祭。

得胜庙　在小北门外，有二。庚寅岁，平、靖两藩帅师恢粤，营札于此。迨克广州，越二年壬辰，平南王建于左。又一年癸巳，靖南王建于右，因俱名“得胜。” 皆在白云山前两山之上。祀汉寿亭侯关公，有僧住持。

汉寿亭侯庙　按《县志》“在越秀山麓，旁有桓侯庙，今废。” 一在教场，一在拱宸街，一在南壕街，一在归德门内城脚，皆新修。

真武庙　按《县志》，“在城东永泰寺左，前有松冈，虬鳞森映。遇上已，乡人发赛甚夥。一在城北，明税监李凤建。”

皇清顺治十七年，刘国保重修。

康公庙　按《县志》，在河南大塘市。一在官堂。三圣庙　按《县志》，在白坭涌。宋丰熙间建，后祈应如响。林、曾二巨寇肆掠海乡，独兹境不犯，多所翊相云。

青龙庙　：在沙湾乡。依岩结楹，台殿巍峨。憨山德清曾驻锡于此，题曰“大海慈航。”

青龙宫　在沙湾

月泉庙　：《县志》：在马鞍街内，祀华光像。

药王庙　按《县志》，原在番禺县治，顺治十一年，总兵都督吴进功改建。康熙二十五年，修复县署，庙迁木排头。

慈济宫　按《县志》：“在市桥乡。前临沧海，后接飞凤山。汪洋巨津，极目千里。蛋舟晚薄，渔歌之声相接。” 徙海时，诸寺观皆毁，而此庙以灵感巍然。

独存云

大忠祠　在旧山川坛左，今县治后。明初黄哲、李德、赵介暨南海孙蕡、王佐五先生结社处，名南园之故址。嘉靖初，御史吴麟建，祀宋信国文天祥，丞相陆秀夫、越国张世杰，有司春秋二仲上旬致祭。旧《志》：御史吴麟仍置祭田二顷六十四亩零，租银九十馀两。崇祯间，巡按葛征奇增修，规模宏敞，后经兵燹颓毁。两藩入粤，尽属营地。

皇清康熙十年，知县彭襄力为清理故址，重建《正气》。

堂祀三大忠，左为远风，右为巨范。爽垲巨观。前池后壕，石梁复道，疏棂栏槛，过者多游适焉。恭惠祠　在城隍庙东。初祀巡抚杨信民，后巡按戴璟，增入毛吉、陈选、陶鲁，配以番禺知县高瑶，易名“遗爱。” 启土时，获“孤忠大节” 四字石刻于地中，人咸异之。久已颓圮，后修复，有司于三月十二日致祭。

粤三君祠　在北城镇海楼东。明嘉靖二十一年，知府陈锭建。祀南海尉任嚣、南越王赵佗、汉大中大夫陆贾。

名德祠　在越秀山，旧观音阁，改祀历代名德董正等，后仍改为梵阁。

二献祠　旧在朝天街，祀唐张文献九龄，宋崔清献与之。宋宝祐中，安抚使方大琮建。

周元公祠　祀宋广东提刑周敦颐。旧为书院，在城内春风桥北。元季毁，明正统二年，重建于药洲西。嘉靖元年改提学道，迁祠于越山麓，春秋致祭。今废。

菊坡祠　在蒲涧。祀崔与之。

忠简祠　在备倭府故址，祀宋龙图阁待制、吏部侍郎李昴英。向在西察院，明万历辛丑徙建于此，春秋致祭。一在“海珠” 旧读书处，一在沙湾世家乡，今皆废。

“二尚书祠　” 在大忠祠西，祀毛伯温、蔡经。今僧居为庵。

汪公祠　在旧布政司，祀左丞汪广洋，今废。“营道堂　” 在河堂背街。荐绅马梦吉等为按使徐用简讲学建，春秋致祭。

忠襄祠　在忠贤街，祀死节佥宪毛吉，今废。忠勋祠　在忠襄祠右，祀明副使陶成、左布政陶鲁父子。

白沙祠　在越秀山下。祀文恭、陈献章，春秋致祭。今废。

文康祠　在仁寿里。祀明少师梁储。

东所祠　在南城外，祀明理学名臣通参张诩，今废。一在西城西石头。

文简祠　在水关街，祀明尚书湛若水。初，巡按姚虞建天关书院，四方来学者聚会。后为第，子孙居之。一在小嵎洞，今废。

文敏祠　在越秀山下。祀明尚书霍韬。向为“慎德书院” ，今废。

文裕祠　在粤洲书院后，祀明少詹黄佐。初，佐父畿读书越井冈麓，筑粤洲草堂。嘉靖十四年，巡按戴璟改为书院，中为世祐祠。十五年，巡按陈大用为建泰泉精舍，后为祠，今废。一在栖霞寺，曰“泰泉书院。”

迂冈祠　在越秀山。祀明状元谕德伦文叔，向为书院。

白山祠　在城北，祀明会元祭酒伦以谅。向为书院。一在朝天街，今俱废。

永赖祠　在旧县治右。祀明左副都御史庞尚鹏，为其厘正均徭，立条鞭法，海内赖之。粤人与莅兹土者，咸感其德，建祠于乡，亦异数也。后夙儒黎乘开讲于此，生徒从之者一千馀人。祠今废。

青萝祠　在越秀山下。祀明主事王渐逵。向为“洛澄书院” ，今废。

谏垣祠　在仁厚里。祀明刑科给事中余经。子孙环居其旁，名“余巷。” 今废。

一山祠　在越秀山，祀明御史黎贯，今废。东井祠　在秉政街，祀明学宪陈政，今废。两山祠　在石亭巷，祀明知府张璝，今废。郭公祠　在兰湖里，祀明赠参政郭正、郭大治，今废。

唯一祠　在旧县左，曾氏子孙立。

董见龙生祠　在府学右，为明教授陞东部主事董应举建。

《刘方瀛生祠　》在盐仓街，为明南海知县刘廷元建，今废。

五贤祠　在“状元坊。” 祀明总督吴桂芳、巡按陈联芳，海道朱东光、莫抑，布政使滕伯轮附。

崇德祠　在木排头，为明巡按朱鉴建，今废。去思祠　在旧察院右，为明巡按陈道基建，今废。

报德祠　在府学右，为明巡按潘季驯建，今废。惠德祠　在府学右，为明巡按王有功建，今废。遗爱祠　在观莲街。一为明盐屯道黄日谨建，后迁城外，今废。一为宋知广州魏瓘建。

李直指生祠　一在盐仓街，一在龙藏寺街，俱为明巡按李时华建，今废。

秉正庙　祀汉张买，今废。

穆侯祠　在仁寿里，为明邑侯穆天颜建，今废。海鯬祠　在琵琶洲，为明总督戴燿建。

张大参生祠　在忠襄里。为明岭南道张德明建，今废。

张玉笥邑侯生祠　在旧县永赖祠左，为知县张国维建，今废。一在波罗庙之右。

阙里南宗　，至圣三十八代孙。唐岭南节度使孔戣曾孙昌弼，光化三年避地岭南，其后子孙散处建祠，皆为阙里南宗。在番禺者，始自昌弼裔孙巨举宋进士，居诜敦乡，建始祖戣祠，曰“尼山嫡派” ，又曰“天南圣裔。” 春秋子孙祀之，历朝优免子孙差役。

皇清顺治八年，准裔孙孔闻祥等充“府庠从祀”，又昌

弼裔孙孔粹，宋熙宁间授宣教郎，出知封州，主管学事，携子元勋居小龙堡。登宋进士，建始祖戣祠曰“阙里南宗” 子孙春秋祀之。明嘉靖间，给孔彦西从祀。崇祯九年，给宗子孔尚德等以生员从祀。顺治八年，豁免通族差役。康熙元年，给孔引文、引禄等，以生员从祀。

“百世具瞻” 祠　在达德街，祀佥都御史蒙诏及父赠佥都御史蒙宗远，今废。

效忠祠　在德宣街。祀明宪使王原相。

德寿祠　：在新店街，为佥都御史蒙诏母太恭人李氏建。

李见罗祠　在小北门内兴圣街石渠洞。韦宪文为其师中丞李材建。春秋二仲祀之。复置祠田，命子孙世祀。今毁。

顺德县

风云雷雨山川坛　县南一里。

社稷坛　定西门外一里。

厉坛　拱北门外一里

城隍庙　在治左。知县李先建，吴廷举重建。天妃庙　在海旁。明万历间，知县欧学程、通判欧达政、知州欧达勋父子捐地鼎建。前有“玉带沙” ，系欧文溪祭业。

上帝庙　一在阜南门外，明万历十二年，邑民建。一在黄莲乡，民众建。并作《乡约亭》。

文武庙　在大良华盖坊。

关帝庙　在县西西山。明嘉靖甲子坊民呈建。主帅庙　在北门外冈头。

三元庙　：在西山关帝庙右。

文昌庙　在北门外细桥头。

王巡抚庙　在沙头村

太尉庙　在龙头，祀廷尉陈临。龙津人。汉末居海岛中，不混于蛮族，出守苍梧，有政声。建安中，征为廷尉。乡人思其贤，祀之。乡名“陈村” 以此。庙今圮废。

武灵侯庙　祀吕忠愍公。一在容奇堡马冈乡，一在容奇乡。一在桂洲乡。有邑人进士余云祚《碑记》。

关敏庙　按县志：在黄莲乡。敏，元末聚民保境，王师下广，以众归降，未几死事。诏赠敦武校尉、兵马司副指挥，立祠，岁以秋九月祀之。载《大明会典》。

四贤祠　在梯云山。吴公廷举之为县也，刘公大夏以行部至，邹公智以谪吏目，石城至，李公承箕以《纂志》至，四公一时万历十二年，知县叶初春想其风采，即凤凰山祠焉。

崇义祠　在宝林寺东，本知县钱溥生祠后。六十年，邑人罗虞臣毁之。督学张希举以祀刘义、梁奎、区瑞。

忠勇祠　在都宁，祀锦衣百户刘英，事具《英墓志》。英死后七十二年，知县吴廷举毁都宁雷神庙祀之，额曰：“忠勇。” 令巡司岁清明领官钱特牲行事，今废。以上祠祀事皆领于有司。若龙头有忠义祠，祀死事梁曾甫，乡人主之。龙江有贞女祠，祀贞女吴妙静，乡人主之。平步有贞节祠，祀烈妇周氏，子孙主之，皆有传。贞女祠今废。张镇孙祠　在熹涌原，南海官窑人。登宋咸淳进士第一。景炎初，为广州制置使，与元将梁熊飞大战于海珠山，破之，克复广州。后被元《酉塔》

出等攻陷，以镇孙归燕，道忧愤卒，家属侨居海岛。至五世孙张嘉稢，始立庙祀之。

忠臣祠　在龙江，祀将军雷万春。

东莞县

风云雷雨山川坛　：在县城南门外。

社稷坛　：在县城西门外。

邑厉坛　在县城东门外。

城隍庙　在县西九十步。洪武初，敕封监察司民显祐伯。三年，诏城隍神号止称“某府州县城隍之神。” 始作新庙，前堂三间，仪门三间，大门三间。嘉靖间，知县孙学古、乔诰重葺。崇祯十二年，知县江运光加修。

观音庙　，城内外乡落多有之，应入寺内，姑随俗编此。

真武庙　各处多有

文昌阁　在上清观内，各乡多有。

关帝庙　：在卫左，各处多有。

“南海王庙　” 在石冈者盛。

东岳庙　宋崔与之有《记》。茶山刘钜建于象岭。张仙庙　，邑人李元弼建于东洲。

龙王庙　在龙潭峡

敕封土地祠　在钵盂山。

英烈天妃庙　洪武十七年，指挥张贤建于县西江口，后以其地为教场，迁庙于新村头。永乐六年，内官张元建于海月岩。凡海上舟楫颠危，祷之辄应。神至必有火光花香之验。侍郎陈琏作《迎神、送神乐章》。

龙母庙　《县志》：“唐至德二年建，在县西二百步。梁开平元年，移置江口二里。”

五显庙　《县志》：在资福寺侧。

嘉济庙　《县志》：“在上清观前。邑宰揭师愿祷雨有应，建。”

英烈王庙　《县志》：“在桂华坊。”

三公庙　《县志》：“在旧积善坊，今废。”

雷庙　《县志》：“在上清观后，今废。”

关公庙　《县志》：“在英烈王庙之右。”

晏公庙　《县志》：“在县西北江口三里。”

“节妇祠　” 在城隍庙左。提学魏较建。祀李昌期妻何氏、李颐妻陈氏、元张一龙妻何氏、明黎医叟妻陈氏、李礼宽妻卢氏、范瑛妻陶氏、游宗裔妻彭氏、蔡廷玉妻吴氏、彭景忠妻夏侯氏、彭恜妻陈氏、锺谐玉妻林氏、李元弼妻陈氏、李惟一妻邓氏，凡二十四人。

土地祠　在县大门内谯楼左。国制以为惩创之所。嘉靖中，知县孙学古撤其旧而新之。每朔望日谒城隍庙后，即谒此祠焉。

东莞伯何公祠　在教场右。

《贤令孙公遗爱祠　》在上清观内。公名学古，浙江萧山人。

“贤令” 舒公生祠　在教场右。祠前建铺四间，岁收租以供祭。公名应龙，广西全州人。

“贤令董公生祠　” ，在资福寺左，通邑乡绅凡有公事公议，恒聚于斯。公名裕，江西乐安人。《贤令杨公去思》祠　在茶山。公名守仁，福建漳浦人。

贤令胡公去思祠　在卫前。公名继美，江西都阳人。

“贤侯冯公遗爱祠　” 原在飞鸾桥左。公名士豪，镇江人。

贤令何公去思祠　在演武亭左。公名价，湖广衡阳人。

贤侯李公生祠　在教场右。公名文奎，福建候官人。

《贤侯李公生祠　》在西门内直街。公名模，南直吴县人。

忠义祠　祀宋义士熊飞，一在铜岭，一在石碣。孝子祠　在北关右，祀晋黄先生、舒临川汤显祖、江东瞿九思，邑人袁祚昌记之。

敕建“忠愍祠　” 天启七年奉敕建，为辽将死事陈策在教场尾。

义祠　在学右，提学欧阳铎行文建，以祀黎晦。施地迁学，黎友龙创经史阁，黎琼、黎琚兄弟五人。施学宫之前鱼池，以供丁祭。

蔡公祠　按《县志》，“在慧云寺。公邑之恩德里人，业农为生，尝憩慧云寺，喜斋僧供佛。一旦斋沐，跏趺而逝。盖棺三年，其子将卜葬，忽闻扣击声，启视之，已起棺中，扶置诸坐，俨然如生。绍熙三年，邑宰张勋迎之祷雨，膏泽随应，为置祠于寺中，立石碑记其事。真身今在凤凰岩。”

从化县

风云雷雨山川坛　在城东三里。弘治八年创。

建。正德十六年修。嘉靖二十九年重修，建斋舍三间。今圮。万历三十九年迁于城北三里。崇祯五年复旧。

社稷坛　“在城外三里。弘治八年建，正德十六年修，嘉靖二十九年重修，建斋舍三间，今圮。” 厉坛　“在社稷坛之右。弘治八年创建，正德十六年修，嘉靖二十九年重修，建斋舍三间，今圮。” 万历三十五年，知县沈顺臣重修。

城隍庙　在察院之左。正德六年建。嘉靖二十九年改建，万历三十三年修，增建斋房，后圮。崇祯五年重建，近复圮。

皇清康熙元年重修。

关帝庙　在城隍庙之左。正德十三年建，嘉靖二十九年重建。万历三十二年增建前堂。崇祯五年重修，近颓毁。

皇清康熙元年，知县孙绳等捐俸重修。

军牙六纛庙　旧在所堂之右，今废。

蓝田庙　在城南三里。其来已久，为一邑之香火庙。前有古社，乡人祈祷必于此。嘉靖甲寅，知县吕天恩建“雨《旸时若》” 坊于门外。万历十七年，知县陈文著捐赀重修。天启年间，复圮。崇祯二年，知县雷恒捐赀重建。

皇清康熙元年重修，岁正月上元日会祀。

元帝庙　在城北一里。乡人祈祷之处，近颓毁。康熙元年，知县孙绳捐俸重修，三月三日会祀。“石龙庙　” 在韶峒圆根山。封御史黎元昌居此。乡人德之，因庙祀为地主。

镇龙庙　在江边田，神姓石氏，自言“石三五郎，甚著灵应。” 近岁盗贼屡欲劫其村，神必先知，或钟鼓自鸣，或行像飞出以报。其乡人预为防守。贼尝乘夜潜伺，闻庙中如有人马戈甲往来之声，以是卒不敢近云。

高庙　：在马村堡。神甚显应。

文昌祠　在城北一里。万历九年，创建。二十六年修祠门。四十二年，重修祠屋。崇祯元年，训导张勋捐俸置田，近倾圮。

皇清顺治十八年，重修县治，后山稍远，故建此祠，以

为镇护，其祭田土名“黄茆埔、老虎渊” 二号，共税一十亩五分，在《水西》二十一图九甲江斗象户内。

侯公生祠　在马村堡。万历十年，士民建祠祀知县侯邦治。

张公生祠　在县前。天启五年，士民建祠祀知县张得春。

孙公生祠　：在县后会善街。康熙元年，居民邓元贵、叶当泰等建祠祀知县孙绳。

龙门县

山川坛　：“在东郊外。”

社稷坛　“在西郊外。”

厉坛　在西郊外一里

城隍庙　按《县志》：“在县治北，坐闿阳冈，麓面摇光冈，地势稍隆起。门外有石二，高不盈丈，而苍怪陡绝。有大榕如盖，荫数亩，根荄盘踞石间，盛夏如秋，邑人多纳凉于此。”

关帝庙　按《县志》：“在东郭墟，弘治十二年建。” 天妃宫　，《县志》：“在万寿寺右。”

观音庙　《县志》：“在万寿寺左。”

相公庙　《县志》：在南门外，原上。龙门巡检司李太妻陈氏，弘治九年，贼劫乡民，太身率乡勇，杀贼有功，为贼所袭，遂遇害。妻陈氏不从死节。乡人立庙祀之。

楚护国王庙　按《县志》：在林村，与塔峰并峙。华表捍门，为邑水口关。

皇清康熙四年秋，副将赵昇云进剿山寇，祷于神，《卜》

筊得吉往。寇平凯旋过此，施金重修。邑令杨辉、县尉阎锺英各捐赀缮塑，庙貌复新。

新宁县

“风云雷雨山川坛　” 在南门外连珠山。

社稷坛　：在西门外归化坊。

厉坛　在西门外归化坊。

城隍庙　：在儒学文昌祠之东。正殿三间，两廊三间，献殿三间，大门一间。知县熊文华创东、西十王殿。典史姚鼎泰重修。

文昌庙　在儒学东，城隍庙西，启圣祠前。关圣庙　在广府行馆西。正殿三间，东西两廊各一间。献殿三间，大门三间。邑人伍如璧重建。捐田七十亩七分，为香灯费，复捐俸建。厨房一间，在庙之左。

“天妃庙” 二　：一在西门正街，西向；一在广海卫城南。

文昌阁　在城上西南隅，久废。

龙潭庙　祀真武，在城南河外。山岩洞空，潭水渊深，境胜神灵。

真武庙　在文章都湾边村。

邑令王公祠　坐城西归化坊，祠右有塘，树木荫森。万历四十三年建。公名尚贤。

邑令凌公祠　，坐第一保南门街，西向地长二丈一尺，宽二丈六尺。公名“必显。”

城守去思祠　在永定坊，东向。刘公名跃门，常公名《立林》，霍公名嵤。《增城县》

山川坛　在县南一里

社稷坛　在县北

厉坛　在县北一里

城隍庙　在县门东。明洪武二年，知县吉添礼以卑隘徙于凤凰台。

真武庙　在会仙观左

水仙庙　在会仙观右

江东庙　在西门街

天妃庙　附城有三，一在东门外津亭右，一在南门月城左，一在相江铺关帝庙右。

东岳庙　在县北城外

洪圣庙　在城外一雷铺，临江。又庙上有观音岩，岩右有亭，可以眺远。

华光庙　在洪圣庙左入，右有文昌阁。

龙母庙　在县南塞岭，下，临江。

石公庙　在南门外回龙关左。后人思石文光保障功德，立庙祀之。提学魏校改为“社学” ，今复为庙。

灵山庙　在新街塘方壶洲中，黎荣祖创，今废。“三教堂　” 在县东水东村，今废。有田八亩四分，后改入忠孝祠祀田。

崔清献公祠　在凤凰山阳。以祀宋丞相崔与之。

文昌宫　《县志》有二，“一在雁塔前，凡宾兴必祀之而后行，今圮” ；一在会仙观。

土地祠　《县志》：在县仪门内左，西向。国制以为惩创之所，每朔望日谒城隍庙，即谒焉。

忠孝祠　《县志》：在城南相江铺，为忠臣参议王纲、孝子王彦达建，有司春秋致祭。内祀田一十六亩一分三釐四毫，每年实纳税银四两零五分四釐。

六贤祠　《县志》：在罗浮朱明洞。本县建，祠祀周濂溪、罗豫章、李延平、陈白沙、湛甘泉、庞弼、唐六先生。春秋本县遣官致祭。近以兵寇梗塞，迁祀于万寿寺前正街，北向。

兵备王大用祠　《县志》：“在北门城外，西向，有司春秋致祭。” 今为兵寇残毁。

义士湛怀德祠　《县志》：在沙贝村，有司春秋致祭。

绵竹令古成之祠　《县志》：“在雅瑶村。邑人吴文灿市地得成之宅址，因为建祠。”

尚书张度祠　按《县志》，“度有宅址在城南夏街，里人黄梦说因为立祠以祀之。”

白沙祠　按《县志》：“在凤凰山西麓。尚书湛若水创建，祀先儒陈献章” ，今圮。

佥宪张光道祠　按《县志》：“在县治左街。” 至正间，参尉邓英甫剥害县民，光道按县逮系，并其爪牙俱处死，民赖以安，因立生祠以报之。久废，民至今诵之。

贤侯张孔修王良心祠　按《县志》：“在豸岭文昌宫前，春秋致祭。” 今大兵残毁。

闽学宪胡廷兰祠　按《县志》：“在豸岭张王祠前，春秋致祭。” 今大兵残毁。

报德祠　《县志》：在南山翔凤观，祀知县徐震，乡绅卢应科、周校、汤价。

贤侯邹元忠祠　按《县志》：“在凤池书院大堂之左，春秋致祭。”

贤侯陆世科祠　按《县志》：在东门津亭左，今大兵残毁，宜修复。

贤侯谢士章祠　按《县志》，在讲院内，春秋致祭。贤侯钱忠爱祠　《县志》：在相江铺，今残毁。贤侯陈世凤祠　按《县志》，即相江铺练场址建，今废。

贤侯陆清原祠　按《县志》：在南门内分司左凤台书院内，春秋致祭。今为城守官所住。

贤侯林明兴祠　按《县志》，有二，一在南门内大街，为城守改造馆舍。一在西庵内，被兵寇残毁。邑侯游应龙祠　按“县志” ，在南门内，有司春秋致祭。俱为城守改造馆舍。

香山县

风云雷雨山川坛　在县南门外东林山下成。

化间建，嘉靖二十六年重建。

社稷坛　在县西门外石岐山下。成化间，知县朱显改门南向，建斋宿所一座三间，厨库共一座三间，岁久崩圮。嘉靖二十四年重建。

厉坛　在县北门外獭窟山上。嘉靖二十六年，知县邓迁建石坛一座。

城隍庙　在县东侧。洪武元年创建，知县朱显重修。嘉靖二十年重建。前堂三间，正堂三间，斋宿房三间，廊二间，夹室二间，道士房三间，店房七间，鼓楼三间。万历二十七年，知县孟曾、孔耆民、周镇等重修。

里社　在县治西北永宁街。

文昌宫　在县治东北旧学址。万历四十三年创建大堂三间，中门三间，门楼三间。崇祯十七年迁像于西门外西山。

蔡侯祠

皇清顺治四年六月内，知县刘起凤、教谕王《威玉》迁

复旧宫

关帝庙二　一在迎恩街西武山下，嘉靖二十八年，香山所千百户建。一在教场演武亭旧址。

皇清康熙元年五月，内邑人建。

天妃庙二　“一在官船厂，备倭官船湾泊之所。正德中，千户盛绍德立，后废。嘉靖二十四年，指挥田𫐐重建。一在石岐西山下，万历间，知县但启元等建。”

“北帝庙　” ：在小榄。内阁何吾驺建。

灵佑康元帅庙　：在小榄诗社。

洪圣王庙　在海洲村，今废。

新会县

山川坛　在西郭外，坐北向南，深一十七丈二尺，广二十四丈。省牲所、斋房俱在坛东。

社稷坛　在县北城外，坐南向北，深一十五丈，广二十丈。斋亭、省牲所在坛之西南。

祈雨坛　在圭峰。知县丁积建。

邑厉坛　在社稷坛南，坐北向南，深八丈，广七丈。“社稷” 、山川、邑厉三坛俱知县丁积建，知县张文凤、周思稷重修。

旗纛庙　在守御千户所后，成化三年建。嘉靖三年，千户孙敏重修，深八丈，广四丈。正堂三间，外门一间。万历二十九年重修。

忠义坛　在厓山“全节庙” 之右。嘉靖二十二年，知县何廷仁建，以祀宋死义士卒。

城隍庙　在县治西古冈山。洪武三年，知县吴拳建。天顺中，知县陶鲁、《丁积》重修，深二十五丈，广四丈五尺。大堂三间，后堂五间，仪门三间，大门三间。嘉靖中，知县王交重修，知县余恩建感应门于仪门外。

全节庙　在厓山。旧名慈元殿，祀杨太后。弘治四年，布政司刘大夏建。邑人赵思仁助役，佥事徐弦奏请定今额，入《祀典》。正德九年，知县徐干重修。赵思仁之子鹏助役。深一十四丈。正殿三间，东西庑各三间，碑亭一座。

关帝庙　在新东城内。城壕之浒，有石桥，桥外树绰楔，曰“天地正气” ，曰“精忠大节。” 都司陈宗智捐地。

骑虎庙　在东门

南山庙　在南门直街，内有观音堂。门右为“先锋庙。”

天妃宫　一在河桥直街，一在三贤祠右，一在江门市。一在江门石湾，有观音堂。

文昌宫　在象山

北上庙　在北上桥边，叶承泽捐地。

江湾庙　在东门外

五显庙　在赵村

东山庙　在东门外，右为“观音堂。”

张王庙　在泗冲步头

帝临堂　在流杯

果灵堂　在大口涌

环溪庙　在朴太墩

永安堂　在细墩

灵官庙　在沥滘

药王庙　在沙冈，宋金紫光禄大夫林德安建。元坛庙　在西关白虎头，今废。

雷北大王庙　在沙冈。宋雷州司户林宽建。文昌宫　　　、元帝宫　　　、六祖堂。

观音堂　　　。天妃宫　　　。泰山祠。

地藏祠　：《县志》俱在龙兴寺内。

众怀庙　在白莲池。载《县志》。

元坛庙　　　、三官庙　　　原黄云寺、六祖堂　　　、医灵庙　俱在隆兴观内，载《县志》。

岳武庙　按《县志》“在演武亭左。”

薛公庙　按《县志》在圭峰右石岩中。

文昌宫　按《县志》，在圭峰左。

大忠祠　在厓山全节庙前。县丞陶鲁建正堂三间，东西庑各五间，仪门三间，外门三间，碑亭一座。初，知县丁积割废田三顷馀，供全节、大忠祠事。嘉靖初，巡按李美以圭峰南望厓山，遂建行宫行祠，以祀于圭峰。十一年，仍祀于厓山，恪修祀事。二十一年，督学副使林云同建议，谓：“厓山全节大忠，死所不应，畏涉风波，望祭圭峰。” 遂毁行宫行祠，修复厓山祠庙。万历三十年重修庙祠，今俱废。

丁侯祠　在归德都白沙村。深八丈，广四丈。正堂三间，两廊各三间，仪门三间。明弘治间，邑人以丁有功于邑，故建祠祀之。赵思仁助祭田三十二亩，今废。

吴、丁二公祠　在北门街，坐东向西，深六丈七尺五寸，广三丈一尺五寸。正堂三间，仪门三间。明弘治十五年，县罗令侨以丁积功在一邑，而祠乃建于白沙村，未洽舆情，故议建为“丁侯特祠。” 邑人锺淑助金百两，罗令置丁祭田四十九亩。崇祯十四年，以名宦吴拳特祠倾废，附祠丁祠，拨大沙田六十一亩，以供祀事。

吴刺史祠　在县东。宋嘉定中，知县吴懿德建，以祀晋刺史吴隐之。后士民以懿德清白无忝，隐之遂以懿德配享。

吴公祠　邑人创，以祀吴拳。今此祠与《吴刺史祠》俱废，其地皆不可考。

三广公祠　初为勇敢祠。成化十五年，佥事陶鲁建，以祀阵亡者。深二十丈八尺，广八丈五尺。正堂五间，东西两庑八间，外厅三间，仪门三间，外门三间。弘治中，知县罗侨改陶公祠祀陶鲁，而以阵亡者配享。两庑祭田八十二亩。嘉靖中，额曰“三广公祠。”

白沙祠　初在北门街。正德七年，御史高韶建，以祀陈献章。嘉靖二年，布政使章拯移像于普庵堂，御史熊兰、提学副使欧阳铎改迁于关王庙，即今祠。刑部“尚书林俊捐赀置田二亩。嘉靖十年，都御史林富拨寺田二顷，知县张文凤易置民田一顷一十亩，以供祀事。” 二十八年重修。

皇清顺治十七年，训导陈龙光重修。

何道祠　在鸣山右。按察佥事何子明以筑外城功，邑人建祠祀之。

伍公祠　在象山麓。邑人以筑城功为知县伍睿建。

林侯祠　为知县林会春建，在礼义大圆洲社右，后附祀曾侯熙丙。旧有祀田为豪民所夺，官生何锠英查还，复修祀事。

三贤祠　在东门海滨，坐北向南，祀知县袁奎、陈基虞、王命璿。万历庚戌年建，深十三丈，广五丈。

卞公祠　为知县卞应聘建，在仰德祠后。路由仰德祠左，知县王泰征额其门曰：“畏垒遗思。” 刘侯生祠　顺治十一年秋九月，士民为知县刘象震建，今游击府之左。正堂三间，大门三间，深六丈六尺，广三丈一尺。祠后园地一方，长二丈五尺，大一丈五尺。今祠废地存。

三水县

“风云雷雨山川坛　” 在城外东南隅。为“木神牌” 三藏诸库。至期即出。安于坛席而祭之。

社稷坛　：在城外西南隅。坛无石主，为《木神牌》二，藏诸库。至期，则出于坛席而祭之。

厉坛　在城外西北隅。按《左氏》：“鬼有所归，乃不为厉。” 此厉祭之坛所由设也。

城隍庙　在县署后街西北，与县署并建。嘉靖四十六年，知县郑孔道增修。万历三十六年，知县韩绍忠重修。

皇清康熙十一年又修。

真武庙　在城北。按旧址在城内城隍庙左，后改建北门外，日久倾圮，至

皇清顺治十七年修复，后数年，前殿火灾。城内五甲

会众修盖

关帝庙　在城东。按旧址在南门内东偏，后改建东门外教场，上有明知县陈原道“迁建碑记。” 庙后有小亭，刻关帝像于石而竖之。

北帝庙　在胥江。按旧址在华山麓，始于宋嘉定间，由元至明，历有修葺。庙中有青蛇，乡人奉为神将，奉祀切于所生，凡事难明赴质焉。至

皇清康熙九年火灾，乡众捐资修复。

太尉庙　：在西南街尾。每年立春预日，本县率属至庙中迎春，取扮春芒春牛导引回县。

洪圣庙　三江南岸，皆专庙奉祀。

清远县

山川坛　在县南门外二里。正德二年，兵备吴廷举立。

社稷坛　在县西城外二里许。正德五年，知县张钦立。

厉坛　在县西北一里

城隍庙　在县西南。凤凰台，即旧县治基。真武庙　，《县志》：“在城北。”

文昌宫　　　天妃庙　《县志》：“在城东。”

康王庙　《县志》：“在下廓。”

晏公庙　《县志》：“在上廓。”

太子庙　《县志》：“在县东北仓廒之左。”

三公庙　在县南

旗纛庙　在卫右

著灵庙　按《县志》，“在县东北，神姓张，后冈人，少而灵异，死为神，旱疫祈之多验。宋封为著灵将军，久废，万历中重修。”

二圣祠　按《县志》，“在峡山寺之左。”

关圣嗣　《县志》在卫东。

肤功祠　《县志》在按察分司右，祀明兵备姜某。报德祠　《县志》：在鳌头塔。

新安县

山川坛　按《县志》：在南门外崇镇铺，南向，如社稷坛。

社稷坛　按《县志》：“在县城外西南隅，西向、东向各二丈，南北如之，高二尺有奇，各二级。坛外缭以垣，垣外有门，以时启闭。明万历元年，知县吴大训建。”

厉坛

城隍庙　按《县志》：在城西门内，明万历元年知县吴大训建，岁久倾圮，崇祯十五年知县周希曜重修。

皇清康熙十年，飓风损坏，知县李可成重修。

旗纛庙　按《县志》，“在东莞所之左，军牙六纛之神。岁霜降日致祭，所官行三献礼。” 庙今倾圮。关帝庙　按《县志》，在县治东北隅。其后为三义堂。明万历十二年参将方伯、署县事王维翰重修。天启年间知县陶学修重修。崇祯七年知县乌文明重修。

皇清康熙十一年，知县李可成、东莞所千总王肇玺。

重修

天妃庙　在南门外厂前岭南重镇坊。“左元坛庙　” 在南门新街口。

康王庙　在城西门外永盈街仓右。

五显庙　在城南迎恩街。

三界庙　在城南门外

汪、刘二公祠　按《县志》：“在南门外山川坛之侧。明万历元年，知县吴大训、耆民吴祚等建。祠内有田租、铺租、艇租供应。每年春秋，县长官率士民亲诣祭之。” 今艇租缺。

黄孝子祠　“按《县志》” ，“在邑之三都大钟山之下。万历元年，潘甲第、汪桂等建，买置坟前田五亩。” 又夹洲田尾广长河渡、河泊嘴、新田横水渡，岁共收租供祭。其祠一座，周以垣墙，今圮缺。祭。邓孝子祠　“按《县志》” ，“在邑五都大步侧，万历乙未年建，今圮。”

四侯祠　按《县志》：曾孔志、陈谷、彭允、李元也。绅衿潘甲第等建，在三都云林墟侧。田园、地租碑记犹存。共买土名“蚺蛇坑” ，中田六亩八分供粮，税入潘永昌户。

花县

山川坛　《县志》：在城南门外三里。

社稷坛　在城南门外半里。

邑厉坛　在城北门外一里。

城隍庙　在治东

连州

山川坛　：在东南厢后街。

社稷坛　在州治西门外。按《州旧志》，在熙平门内，后迁城之西。嘉靖六年，郡守何士鳌迁今地，在刘相祠北。

厉坛　在熙安门外西

城隍庙　在州东南厢孝感坊。按旧志，“庙在城内，迁建岁月无考。宋元祐丁卯，张使君承嗣立石，不存。” 明洪武十五年，知州王彦铭复徙报恩寺，即今庙。

关王庙　按《州志》：“在千户所西，守备张鸾建。” 伏波将军庙　“按《州志》” ：“在朝天门外。神姓路，名博德，汉武帝间拜伏波将军，领兵征南越，屯于桂阳，秋毫无犯。既还，民思之，立庙祀焉。”

郭将军庙　按《州志》，“在山川坛右，神姓郭名孚。”

“仕汉为偏将军，从路伏波征南越，故民并祀之。” 茨太守庙　按《州志》：“在育德泉南，祀汉桂阳太守茨充。充为桂阳太守，教民耕织，民德而祀之。” 邓太守庙　按《州志》：“太守邓阿鲁。其庙有三：一在北湖塘，一在津头村，一在连山古县。”

区太守庙　祀太守区世略，今废。

东岳庙　按《州志》：“在州城东，绍兴中建，乡人祀之甚谨。”

广利庙　按《州志》：“在高良龙口里，神姓袁氏，兄弟二人服勤稼穑，肇创龙腹陂，灌田五千馀亩。今感其惠，为之立庙。”

南津庙　按《州志》，在南津山下，镇郡水口，远行者祖饯于此。嘉靖甲子冬，曾象乾北上，晚宿其下，夜梦神语曰：“尔遇两田即登第。” 后十三年，万历丁丑，卷号得“姜” 字，心窃喜，是年果中。

二贤祠　在东南厢兴贤门外。旧在北山寺，因已废而更新之，以祀韩愈、张栻。

四贤祠　“按《州志》” ：在北山寺，祀唐阳山令昌黎伯韩公愈，唐连州刺史中山刘公禹锡，宋枢密使魏国公张公浚，宋华阳伯南轩先生张公栻。刘相祠　“按《州志》” ，在翠峰寺，祀唐宰相刘瞻。旧祠在光孝寺西，即今城隍庙，后废于兵火。郡守王彦铭即其址建庙，祠中碑刻附州学。崇德祠弘治十年郡守曹镐改建。

南轩祠　：在儒学内，为“启圣祠。” 既废，设木主于尊经阁。郡守林应昌改“北山寺。”

阳山县

山川坛　按“县志” ，在县东关之外。坛高三丈，周围砌砖，横直各三丈，南向；春秋祀之。社稷坛　按“县志” ，在县西北半里。坛高三丈，周围砌砖，横直各三丈，南向，春秋祀之。厉坛　按“县志” ，在县治北一里。坛高三丈，周围砌砖，横直各三丈，南向。祭鬼之无祀者。每年三月清明、七月十五日、十月初一日祀之。先日焚牒城隍，以主此祭。

城隍庙　按《县志》：“在县东门外学宫之左，潘俊始建。陈九畴、赵文祯、陈懋陞先后增修。”

韩公庙　在儒学之东。唐贞元十九年，监察御史韩愈以言事贬谪，有爱在民，因立庙以祀。张侯庙　：按《县志》：“在治西北一里螺峰之上。侯姓张，常岁乡桃江水人。七岁聪慧，以草作舟过潭，于芙蓉山读书。往来既久，人见其乘龙入潭中，策而上下。后显灵为神，祷雨辄应。” 宋嘉定间敕封，宋宝庆元年又封为显祐侯。今芙蓉山有嘉应祠，此特其行宫也。

关王庙　按《县志》：在城东塔坑口，万历十八年张一德建。正厅一间，耳房、大门各一间。左绘陈国龙像，右为土地祠。

北帝东殿　按《县志》“在东关外，郭升暨典史王占春重修。”

“三官阁　” 即湟关重镇，其下为东闸门。

观音堂　在城西河岸上。

天妃宫　：在《观澜亭》之后。

五显祠　在北门外，明嘉靖元年移别处。《连山县》。

山川坛　在县东郊

社稷坛　在县西郊

厉坛　在县北郊

城隍庙　在县东山川坛之傍。按《县志》，东门外高第街，康熙三十一年知县刘允元重修。关帝庙　按“县志” ，在县治西，康熙三十二年三月，知县刘允元新建。原有小祠东阜门内，久废。北帝庙　按《县志》，“知县刘允元重修。”

观音堂　在东门外

金花庙　按《县志》，“乡人于此祈嗣。知县刘允元重修。”

东岳庙　按《县志》“在城隍庙傍，知县刘允元重修。”

马明王庙　在东门外

忠烈庙　按“县志” ，在茂古平天营，祀陈鹏，今废。慈济医灵真君庙　按《县志》，“在永福乡铺前。宋端平二年建，岁久颓废” ，今存旧址。

杉冈庙　按《县志》：“在永福乡。宋宝庆三年，乡民唐永澄创建。旧传神姓白，字元通，本县人，殁而为神。岁久庙毁，故址犹存。”

潭口庙　按《县志》“在永福乡，宋嘉定二年乡民唐海建。旧传神姓黄，字满金，本县人，殁而为神。元末为兵火所毁，故址荒芜。”

鹅冈庙　按《县志》“在诸鸶乡鹅冈陂，因名。绍兴十年，乡民黄子通建。旧传神姓黄，名小童，本县人，殁而为神，尝著灵异以祐于民。” 元至元初毁。

于兵火故址芜没

普利庙　按《县志》：“在永福乡，宋嘉定三年，乡民何仁寿等建。旧传神姓黄，字若金，本县人，寿八十，殁而为神尝者灵异，民有疾病，祷无不应。” 元末，庙毁于兵火，基址芜没。

灵女庙　按县志，在旧县南。宋嘉定五年，乡民欧道通创建。旧传神姓虞，本县人，七岁殁而为神，俗呼为灵女娘娘。元末毁于兵火，基址芜没。集灵庙　按县志，在诸莺乡，奉六侯神。旧《志》云：“皇宋景祐中，尝阴捍侬贼，频著神灵。” 郡守王冥以其事闻于朝，得赐庙额。凡盗贼灾旱，祷之最应。宋政和七年，郡侯丁悰奏乞封爵，逾月而诏书至。太守刻日率属告于庙。会久雨不止，或请易日。太守曰：“神以茂烈，信食兹土，且雨旸随祷久矣。今受天子爵命，可不益显灵应耶？” 迺用先所卜日前一夕，雨愈甚，五鼓小霁。黎明，山川豁涤。至庙，日光煜然。神之英明如此。元末庙毁。邓刺史庙　按《县志》，在诸莺乡。《旧志》，刺史邓阿鲁，字约子，桂阳下卢乡烧陂里人。幼有孝行，宋元徽间为郡吏。时馆阁文帙遭火，郡国上民间所藏，郡遣阿鲁进图籍于京师。帝以其能兴坠典，授以本州刺史。既领职还郡，乃创置州城，惠泽于民。后殁，民仰其德，立庙以祀之。后庙颓毁，洪武三年乡民邓仲才重建。

孔镛祠　在头门内